open-index/open-wikipedia-markdown huggingface dataset:
Tabelleermasjien

duimnael|300px|Die Hollerith-tabelleerder.
duimnael|300px|'n Hollerith-ponskaart: elke ponsgaatjie het 'n nommer verteenwoordig en kombinasies van twee gaatjies, 'n letter. Tot 80 veranderlikes kon op een kaart gestoor word.

Die **tabelleermasjien** was 'n elektromeganiese masjien wat ontwerp is om inligting te sommeer en later ook om rekeningkunde te doen. Dit is deur Herman Hollerith uitgevind en hy ontvang in 1889 'n patent vir sy ontwerp. Data is op ponskaarte aangebring, wat blitsvinnig deur die masjien gesommeer kon word.

Die masjien is vir die eerste keer tydens die Amerikaanse sensus van 1890 gebruik om statistieke te verwerk. Die vorige sensus het sewe jaar geneem en die sensusburo het gevrees dat hierdie volkstelling langer as tien jaar sou duur. Die tabelleermasjien was egter so suksesvol, dat die taak in 'n paar maande afgehandel is. Benewens die spoed het die ponskaarte ook as datastoor gedien en foute is drasties verminder.

Die masjien het 'n nuwe era in dataverwerking ingelei en verskeie nuwe ontwerpe en modelle het gevolg. Hollerith het in 1896 die *Tabulating Machine Company* gestig, wat sy ponskaartleser aan die sakewêreld bekendgestel het. In 1924, na verskeie samesmeltings, het die maatskappy die hedendaagse IBM (*International Business Machines*) geword. In 1931 bou IBM 'n tabelleermasjien vir die Universiteit van Columbia, wat deur die *New York World*-koerant as 'n 'superrekenaar' beskryf is.

Die eerste volledig elektroniese digitale rekenaar is egter eers tydens die Tweede Wêreldoorlog gebou, na die aankondiging van die ENIAC in 1946.

## Verwysings 
## Eksterne skakels 
*
Althorp

230px
**Althorp**

**naby Northampton, Northamptonshire**  
Engeland

----

**Opgerig**

1688 

----

**Boustyl**

Tudor-styl

----

**Webtuiste**

*Spencer of Althorp*

**Althorp** ([ˈɔːlθɔrp] of [ˈɔːltrəp]) is 'n herehuis en landgoed van 60 km² (14&nbsp;000 akkers) in Northamptonshire, Engeland. Dit is sowat 8 kilometer (5 myl) noordwes van Northampton geleë en dien as amptelike woning vir die graaf en gravin Spencer en hul gesin. Dit was vroeër ook die woning van Diana, Prinses van Wallis, suster van die huidige graaf Spencer, voor haar huwelik met Charles, Prins van Wallis.
R.D. Blackmore

**R. D. Blackmore**

**Engelse skrywer en tuinboukundige**

----

**Gebore**  

7 Junie 1825 
in Longworth, Berkshire (tans Oxfordshire),Engeland, Groot-Brittanje

----

**Oorlede** 

20 Januarie 1900 
in Teddington, MiddlesexEngeland, Groot-Brittanje

----
**Literêre genres**
Romantiek

----

**Beduidende werke**
120px
*Lorna Doone* (1869)

**Richard Doddridge Blackmore** (* 7 Junie 1825,  † 20 Januarie 1900), na wie meestal verwys word as R. D. Blackmore, was een van die bekendste Engelse skrywers in die tweede helfte van die 19de eeu. Sy werke het gedurende sy literêre loopbaan aanklank by lesers dwarsoor die wêreld gevind. Sy lewendige beskrywings en verpersoonliking van die Engelse platteland het ook van kritici hoë lof ontvang. Sy goeie oog vir en sy verbondenheid met die natuur was veral merkwaardig en is as een van die opvallendste kenmerke van sy werke beskryf. Naas sy skrywersloopbaan het Blackmore hom ook as tuinboukundige bekwaam.

Blackmore, wat dikwels die "Laaste Victoriaan" genoem is, was die baanbreker vir 'n nuwe romantiese stroming in die literatuur waarby later ook Robert Louis Stevenson en ander skrywers gereken is. Met Thomas Hardy het hy 'n Wes-Engelse agtergrond gedeel, en wat Hardy vir Wessex en Sir Walter Scott vir die Skotse Hoogland gedoen het, het Blackmore vir Devon vermag. Blackmore is beskryf as "trots, skaam, swygsaam, vasberade, sagmoedig en selfgesentreerd". 

Alhoewel dit in sy leeftyd uiters gewild was, het Blackmore se literêre werk byna in vergetelheid geraak. Met uitsondering van sy roman *Lorna Doone*, wat steeds gewild is by huidige lesers, geniet die meeste van sy ander werke min aandag. Blackmore se reputasie berus vandag gevolglik veral op dié romantiese werk, ondanks die feit dat hy dit self nie as een van gunstelingromans beskou het nie.

## Eksterne skakels 
* *The Victorian Web: R. D. Blackmore*
Umberto I van Italië

**Umberto I** of **Humbert I** (Italiaans: *Umberto Ranieri Carlo Emanuele Giovanni Maria Ferdinando Eugenio di Savoia*) - gebore 14 Maart 1844 - was die koning van Italië van 9 Januarie 1878 tot sy dood op 29 Julie 1900. Sy bynaam was *die Goeie*. Hy is in linkse kringe gehaat, omdat hy konserwatief was en die "Bloedbad van Bava-Beccaris" in Milaan gesteun het. Hy word twee jaar na die insident deur die anargis Gaetano Bresci vermoor.

## Jeug 
Umberto se opleiding is aan die wyste manne van sy tyd toevertrou, onder andere aan ''Massimo Taparelli markies d'Azeglio* en *Pasquale Stanislao Mancini''. In 1858 sluit hy as kaptein by die weermag aan. Hy neem aan die Slag by Solferino in 1859 deel en lei in 1866 'n afdeling in die Slag by Custoza. Toe hy deur die Oostenrykse kavallerie by Villafranca aangeval is, laat hy sy troepe vierkante vorm en dryf die aanvallers na Sommacampagna terug. Hy bevind homself by die troepe wat die meeste aangeval is. Hy dek die terugtrekkende Italiaanse leër saam met Nino Bixio en ontvang 'n goue medalje vir die moed wat hy aan die dag gelê het.

## Koningskap 
Umberto volg sy vader na sy dood op 9 Januarie 1878 op en noem homself *Umberto I van Italië* (en nie Umberto IV van Savoye, soos hy eintlik moes heet nie). Met sy toestemming word sy pa, Victor Emanuel II in die Panteon in Rome begrawe en nie in die koninklike mausoleum in Superga nie.

Hy is op 29 Julie 1900 deur Gaetano Bresci vermoor en is in die Pantheon langs sy vader begrawe. Hy word deur sy seun, Victor Emanuel III, opgevolg. Die opknapping van die Castello Sforzesco in 1905 is as eerbetoon aan hom opgedra.

## Fotogalery 

Margherita of Savoy (1851 – 1926).jpg|Sy vrou, koningin Margaretha
Humberto Primo relief op Castello Sforzesco.jpg|Umberto I op 'n perd, soos by die Castello Sforzesco uitgebeeld
Pantheon, Rome, grave of Umberto I, 2013-03-07.jpg|Die graf van Umberto I in die Panteon te Rome

## Eksterne skakels 
*
National Trust

Die ***National Trust for Places of Historic Interest or Natural Beauty***, algemeen bekend as ***National Trust***, is 'n Britse bewaringsorganisasie sonder winsbejag wat op 12 Januarie 1895 gestig is. Die organisasie is deur wette soos die *National Trust Act* van 1907 deur die staat as statutêre liggaam erken en in Engeland, Wallis en Noord-Ierland werksaam. Skotland het sy eie onafhanklike *National Trust for Scotland* wat in 1931 gestig is.

Die *National Trust* se werksaamhede het oorspronklik op Engelse herehuise gefokus wat steeds die grootste aandeel van sy besittings verteenwoordig, maar die organisasie beskerm daarnaas ook historiese landskappe soos in die Engelse Meredistrik (*Lake District*), historiese stedelike eiendomme en natuurreservate. As grootste grondbesitter in Engeland, Wallis en Noord-Ierland bestuur die Trust 'n groot verskeidenheid historiese monumente, waaronder geboue en tuine, nywerheidsmonumente asook historiese plekke wat 'n belangrike rol in die sosiale geskiedenis gespeel het. 

Die publiek het vrye toegang tot die meeste eiendomme en natuurreservate wat deur die *Trust* bestuur word. Volgens sy ledetal is dit die grootste vereniging in die Verenigde Koninkryk, asook een van die grootste welsysnsorganisasies in die land ten opsigte van sy bates en inkomste.

## Eksterne skakels 
;Kunsversamelings
----
* *Kuns & kunsversamelings*
Histerese

duimnael|200px|Elektriese verplasing (*D*) van 'n ferroelektriese materiaal soos die elektriese veld (*E*) eers verlaag, en dan verhoog word. Die kurwe vorm 'n *histerese-lus*.

**Histerese** is die afhanklikheid van 'n stelsel, nie net op sy huidige omgewing nie, maar ook op die voorafgaande omgewing. Hierdie afhanklikheid ontstaan ​​omdat die stelsel in meer as een interne staat kan verkeer. Om die toekomstige ontwikkeling te voorspel, moet die interne staat of die geskiedenis daarvan bekend wees. As 'n gegewe inset afwisselend verhoog en verlaag, is die opbrengs geneig om 'n lus te vorm (soos in die figuur aangedui). Lusse kan ook voorkom as gevolg van 'n dinamiese vertraging tussen die inset en uitset. Hierdie effek staan soms ook as histerese, of koers-afhanklike histerese bekend. Maar die effek verdwyn as die inset stadiger verander.

Histerese kom in ferromagnetiese en ferroelektriese materiale, sowel as in die vervorming van sommige materiale (soos rubberbande en geheue-vorm allooie) voor, in reaksie op 'n wisselende krag. In natuurlike stelsels word histerese dikwels met onomkeerbare termodinamiese verandering geassosieer. Baie kunsmatige stelsels is ontwerp om histerese te hê: as voorbeeld word histerese in termostate en Schmitt-snellers gebruik om ongewenste vinnige skakeling te vermy. Histerese is ook in verskeie ander velde, insluitend ekonomie en biologie geïdentifiseer.

## Verwysings 
## Eksterne skakels 
*
Erythrophleum

**Erythrophleum** is 'n plant genus wat hoort tot die sub-familie *Caesalpinioideae* wat op sy beurt weer hoort tot die familie *Fabaceae*. Kenmerkend van die genus is die neerhangende lowe. Die genus verkies warm droë streke en is middelgroot tot groot. Al die spesies het dubbelveervormige, saamgestelde liggroen blare.

## Boomspesies 
* Bosoordeelboom *Erythrophleum suaveolens*
* Maputalandoordeelboom *Erythrophleum lasianthum*
* Oordeelboom *Erythrophleum africanum*

## Sien ook 
* Alfabetiese lys van Suid-Afrikaanse bome

## Bronnelys 
* *Watter Boom is dit?* Eugene Moll 2013 
* Plants of the World Online

## Eksterne skakels 
* 
*
Maputalandoordeelboom

Die **Maputalandoordeelboom** (*Erythrophleum lasianthum*) is 'n middelgroot tot groot boom. Dit kom voor in droë woude - vanaf die noorde van KwaZulu-Natal tot noord van Maputo asook in Eswatini.

## Galery 

Lêer:Erythrophleum lasianthum, loof, Manie van der Schijff BT, a.jpg|Loof
Lêer:Erythrophleum lasianthum, oop peul, Manie van der Schijff BT, a.jpg|Oop peul met sade
Lêer:Erythrophleum lasianthum, habitus, Manie van der Schijff BT, a.jpg|Takkke

## Bronnelys 
* REDLIST Sanbi
* Plants of the World Online
* *Watter Boom is dit?* Eugene Moll 2013 

## Sien ook 
* Alfabetiese lys van Suid-Afrikaanse bome
Adriatiese See

Die **Adriatiese See** (Latyns: *Mare Adriaticum*, Italiaans: *Mare Adriatico*, Kroaties: *Jadransko more* of kort *Jadran*, Serwies: Јадранско море/Јадран, Sloweens: *Jadransko morje*, Albanees: *Deti Adriatikis*) is 'n waterskeiding tussen die Italiaanse Skiereiland en die Balkan-skiereiland, en tussen die Apennyne-bergreeks in Italië en die Dinariese Alpe en aangrensende bergreekse. Die Adriatiese See is die mees noordelike arm van die Middellandse See, wat van die Straat van Otranto in die suide strek (waar dit aansluit by die Ioniese See) tot in die noordweste by die Po-vallei.

## Kuslande 
Die lande wat aan die Adriatiese See grens is Italië, Kroasië, Albanië, Montenegro, Bosnië en Herzegowina en Slowenië. Die Adriatiese See bevat meer as 1&nbsp;300 eilande, meestal geleë langs die oostelike, Kroatiese kus.

## Geografie en klimaat 
Die see word verdeel in drie komme, die noordelike synde die vlakste en die suidelike die diepste, met 'n maksimumdiepte van 1&nbsp;233 meter (4&nbsp;045&nbsp;voet). Die Otranto-bank, 'n onderwaterrif, is geleë op die grens tussen die Adriatiese en die Ioniese See.

Die heersende strome vloei antikloksgewys van die Straat van Otranto, langs die oostelike kus op en terug na die seestraat langs die westelike (Italiaanse) kus. Getybewegings in die Adriatiese See is gering, hoewel groter deinings bekend is en soms ook voorkom.

Die Adriatiese See se soutgehalte is laer as dié van die Middellandse See, omdat die Adriatiese See 'n derde van die vars water wat in die Middellandse See beland, versamel. Die oppervlakwatertemperatuur wissel van 24°C (75°F) in die somer tot 12°C (54°F) in die winter, wat die Adriatiese Bekken se klimaat aansienlik afkoel.

### Seevervoer 
Daar is negentien Adriatiese seehawens (in vier verskillende lande) wat elk meer as 'n miljoen ton vrag per jaar hanteer. Die grootste vraghawens onder hulle is die Hawe van Triëst (die grootste Adriatiese vraghawe in Italië), die hawe van Venesië, die hawe van Ravenna, die hawe van Koper (die grootste Sloweense hawe), die hawe van Rijeka (die grootste Kroatiese vraghawe), en die hawe van Brindisi.

## Sommige kusstede en hawens aan die Adriatiese See 

Split center from the air 1.jpg|Lugfoto van die stad Split
Portoroz-hotel Palace.JPG|*Hotel Palace* te Portoroz
Triest Port1.JPG|Hawe van Trieste, Italië, die grootste hawe in die Adriatiese See
Luka brajdica 040408.jpg|Hawe van Rijeka, die grootste vragterminaal in Kroasië
Brosen durres panview.jpg|Hawe van Durrës

## Verwysings 
## Eksterne skakels 
*
Rubicon

Die **Rubicon** (Italiaans: *Rubicone*) is 'n rivier in die noorde van Italië. Die rivier is vlakkerig, 29 kilometer lank en vloei deur die streek Emilia-Romagna. Dit ontspring in die Apennyne-bergreeks en mond uiteindelik in die Adriatiese See, suid van Ravenna uit. Die Latynse woord "rubico" kom van die byvoeglike naamwoord "rubeus", wat "rooi" beteken. Die rivier is so genoem omdat sy water deur afsettings rooierig gekleur is.

Ten tye van die Romeinse Republiek was die Rubicon die grens tussen Latium, wat deur die Senaat bestuur is, en die Romeinse provinsie Gallia Cisalpina. Volgens die Romeinse wet mag geen generaal met 'n staande leer die Rubicon oorgesteek het nie. Indien dit wel sou gebeur, sou die generaal beheer oor sy provinsie verloor en sy soldate sou die wet oortree as hulle sy bevele uitvoer.

Die rivier word bekend nadat Julius Caesar en sy legioene die rivier in 49 v.C. suidwaarts kruis. Dit is as 'n opstand beskou en 'n staatsgreep word onvermydelik. Caesar maak tydens die oorsteek 'n toespraak en sê: "*Alea iacta est*" (Latyn: die teerling is geworpe / die dobbelsteen is gegooi).

Die gebeurtenis gee aanleiding tot die slagspreuk: "Die Rubicon oorsteek", wat beteken dat 'n betwisbare daad verrig word, wat nie ongedaan gemaak kan word en waarvan daar nie later teruggekeer kan word nie.

Dit is egter nie duidelik of die historiese Rubico dieselfde as die huidige Rubicon is nie (hoewel meeste bewyse dit wel bevestig). Die huidige rivier kry sy naam in 1933 nadat Benito Mussolini die plek *Savignano nel Romagna* na Savignano sul Rubicone vernoem het.

## Verwysings 
## Eksterne skakels 
*
Savignano sul Rubicone

**Savignano sul Rubicone** is 'n munisipaliteit in die Italiaanse provinsie Forlì-Cesena (in die streek Emilia-Romagna). Die munisipaliteit het 'n oppervlakte van 23,2&nbsp;km2 met 16&nbsp;991 inwoners (soos op 28 Februarie 2009). Die bevolkingsdigtheid is 730 inwoners per km2.

Die munisipaliteit het sy naam aan die Rubiconrivier te danke wat Julius Caesar in 49 v.C. oorgesteek het. 'n Kombinasie van natuurlike en mensgemaakte obstruksies het die rivier se loop mettertyd verander. Vir eeue was die presiese ligging van die oorspronklike rivier onbekend. In 1991 is die *Fiumicino*, 'n rivier, wat deur Savignano Sul Rubicone vloei, as die mees waarskynlike plek vir die oorspronklike Rubicon geïdentifiseer.

Savignano sul Rubicone beskik oor ongeveer 5809 huishoudings. Volgens ISTAT se tienjaarlikse volkstelling het die aantal inwoners oor die periode van 1991 tot 2001 met 14,9% gestyg.

Savignano sul Rubicone grens aan die volgende munisipaliteite: Gatteo, Longiano, San Mauro Pascoli en Santarcangelo di Romagna (RN).

## Verwysings 
## Eksterne skakels 
* Amptelike webtuiste 
*
Biblioteek

[duimnael|Waardevolle boekdele in die [Moskouse Nekrasof-biblioteek]]
[duimnael|Gepaste versierings by 'n stel trappe wat na [Los Angeles se Sentrale Biblioteek lei]]
[duimnael|Biblioteek in die klooster Göttweig, [Wachau, Oostenryk]]
duimnael|'n Voorbeeld van 'n *reisende* of *rondgaande biblioteek*

'n **Biblioteek** is 'n georganiseerde versameling van inligtingshulpbronne, wat toeganklik gemaak word aan 'n vasgestelde gemeenskap vir verwysing of uitleen. Dit bied fisiese of digitale toegang tot materiaal, en kan in 'n fisiese gebou of kamer, òf 'n virtuele ruimte, òf albei wees.

'n Biblioteek se versameling items kan boeke, tydskrifte, koerante, manuskripte, films, kaarte, afdrukke en dokumente insluit. Mikrofilm, CD's, klankkassette, videobande, DVD's, Blu-ray-skywe, e-boeke, oudioboeke, databasisse en ander formate kan ook hier gestoor word.

Biblioteke kan wissel in grootte van 'n paar rakke met boeke, tot 'n paar miljoen items. In Latyn en Grieks, is die begrip van 'n boekrak verteenwoordig deur *Bibliotheca* en *Bibliothēkē* (Grieks: βιβλιοθήκη). Afgeleides van hierdie woord beteken **biblioteek** in meeste moderne tale, bv die Franse *bibliothèque*.

## Funksies 
'n Openbare biblioteek verskaf dienste aan die algemene publiek. Gewoonlik word meeste van sy boeke beskikbaar gestel vir uitleen. As 'n reël reik biblioteke kaarte uit aan lede van die gemeenskap wat boeke wil uitneem, om seker te maak dat die boeke weer in goeie toestand terugbesorg word aan die biblioteek. Menige openbare biblioteek dien ook as gemeenskapsorganisasie wat dienste verskaf aan die publiek, soos leesgroepe, fotostate maak en gratis rekenaargebruik.

## Biblioteekstelsels 
Die meeste Suid-Afrikaanse biblioteke maak van die Brocade of Slims-stelsel gebruik, wat in stand gehou en ontwikkel word deur Cipal en die Universiteit van Antwerpen, België.

Hierdie stelsel is oop vir die publiek om self die beskikbaarheid van 'n boek, beeld- of luistermateriaal, asook die inleweringsdatum van die uitgeleende materiaal, te wete te kom. Op hierdie manier kan die Internetgebruiker blitsvinnig vasstel watter bronne by sy naaste openbare biblioteek beskikbaar is. Deur te let op die Dewey-kode (bv. op die rugkant van die boek), kan die materiaal self ook makliker opgespoor word in die biblioteek.

Die volgende provinsies maak van die oop Brocade-stelsel gebruik:

*	KwaZulu-Natal
*	Limpopo 
*	Mpumalanga 
*	Noord-Kaap 
*	Noordwes
*	Oos-Kaap 
*	Wes-Kaap

Tans word **Gauteng** en die **Vrystaat** uitgesluit, weens 'n ander geslote biblioteekstelsel in werking.

## Sien ook 
* Lewende biblioteek

## Verwysings 
## Eksterne skakels 
* 
*
Kliniek

duimnael|300px|'n Mediese kliniek. Die groen kruis is in teenstelling met die rooi kruis wat op 'n hospitaal pryk.
duimnael|300px|'n Dokter wat in 'n kliniek werk.

'n **Kliniek** (of primêre gesondheidsorg kliniek of buitepasiënte kliniek) is 'n gesondheidsorgfasiliteit wat hoofsaaklik gewy word aan die versorging van buitepasiënte. Klinieke kan privaat bedryf word, of regeringsbestuur en -befonds wees. Tipies dek die primêre gesondheidsorg die behoeftes van die bevolking in die plaaslike gemeenskappe, in teenstelling met groter hospitale wat gespesialiseerde behandeling verrig en pasiënte vir oornagverblyf toelaat. Soms groei klinieke so groot soos hospitale, of word geassosieer met 'n hospitaal of mediese skool, met die behoud van die naam "kliniek". (Voorbeeld: *Mayo Kliniek*).

Klinieke word dikwels geassosieer met 'n mediese praktyk, wat deur een of meer algemene praktisyns of praktykbestuurders bedryf word. Sommige klinieke word bedryf deur die regering, nie-regeringsorganisasies of hospitale, terwyl sommige kliniese dienste uitgekontrakteer word aan private maatskappye, wat spesialiseer in die voorsiening van spesifieke gesondheidsdienste. In China, byvoorbeeld, het eienaars van dié klinieke nie formele mediese opleiding nie. Daar was 659&nbsp;596 dorpsklinieke in China in 2011. Gesondheidsorg in Indië, China, Rusland en Afrika se uitgestrekte landelike gebiede word deur mobiele klinieke of "langs-die-pad" apteke gelewer, waarvan sommige geïntegreer is met tradisionele gesondheidspraktyke. In Indië bied hierdie tradisionele klinieke medisyne en kruie aan wat plaaslike mediese praktyke ondersteun. In al hierdie lande is tradisionele medisyne geneig om 'n oorerflike praktyk te wees.

## Eksterne skakels
Bosoordeelboom

Die **bosoordeelboom** (*Erythrophleum suaveolens*) is 'n middelgroot tot groot boom. Die spesie is 'n middelgroot boom wat 25 – 30&nbsp;m hoog kan word en dikwels lae vertakkings het. Die bas het fyn skeurtjies en is grys van kleur. Dit het afwisselende blare; die blaarsteel en -spil kan 35&nbsp;cm lank word. Die bloeiwyse is 'n okselstandige pluim met piekagtige trosse wat 12&nbsp;cm lank kan word. Die vrug is 'n plat met 'n effens geboë peul. 5-17 cm x 3-5 cm.

## Sien ook 
* Lys van uitheemse bome wat in Suid-Afrika voorkom
* Alfabetiese lys van Suid-Afrikaanse bome

## Verwysings 
## Bronnelys 
* *Watter Boom is dit?* Eugene Moll 2013 
* Plants of the World Online
Appelblaar

Die **appelblaar** (*Philenoptera violacea*) is 'n middelgroot tot groot boom wat onder die familie Fabaceae resorteer. Dit is een van 11 *Philenoptera*-spesies wat almal endemies aan Afrika is. Die appelblaar is inheems aan Afrika suidwaarts van die ewenaar, en is in Suid-Afrika 'n beskermde spesie. Die FSA-nommer is 238.

## Taksonomie 
Materiaal van die appelblaar is in 1861 tydens 'n veldekskursie in Mosambiek deur Johann Klotzsch versamel en afgebeeld as *Capassa violacea*. In 2000 is dit egter as *Philenoptera violacea* herbenaam.  Homotipiese sinonieme sluit *Lonchocarpus violaceus* deur Daniel Olivier en *Derris violacea* deur Hermann Harms in, wat onderskeidelik in 1872 en 1902 beskryf is.

## Gebruike 
Die termietwerende hout word in die bou van tradisionele behuising soos rondawels gebruik, en benewens vir handvatsels van implemente ensomeer. Die blare en peule word deur wild en mak diere gevreet.

## Ander name 
In Afrikaans staan dit ook as olifantsoor, raasboom of stamperhout bekend. Ander name sluit in Mphata in Noord-Sotho, Mopororo in Tswana, Mbhandzu, Mbhandu of Mohata in Tsonga, isiHomohomo, Umbhandu of Umphanda in Zoeloe, Mufhanda in Venda en iChithamuzi, iDungamuzi of iPhanda in Noord-Ndebele.

## Fotogalery 

Philenoptera violacea Kruger-NP bark.jpg|Stam en bas
Philenoptera violacea Kruger-NP leaves.jpg|Tak met blare
Philenoptera violacea, blaardetail, Pafuri, b.jpg|Ondersy-detail van saamgestelde blaar
Day 34 Apple-Leaf (Philenoptera violacea) (53591179774).jpg|In blomtyd (Oktober)
Philenoptera violacea 1DS-II 2-5197.jpg|Blomme (Oktober)
Apple-leaf (Philenoptera violacea) fruits (11712060946).jpg|Peule (Desember)

## Sien ook 
* Alfabetiese lys van Suid-Afrikaanse bome

## Verwysings 
## Bronnelys 
* *Watter Boom is dit?* Eugene Moll 2013 
* REDLIST Sanbi
* Plants of the World Online

## Eksterne skakels 
* 
*
Kalahari-appelblaar

Die **Kalahari-appelblaar** (*Philenoptera nelsii*) is 'n middelgroot tot groot boom. Die boom kom voor vanaf die ooste van Zimbabwe, deur die noorde van Botswana tot in Kaokoland asook Angola, Namibië, Zambië en Zimbabwe. Die boom groei in warm, droë gebiede en dikwels op Kalaharisandgrond.

## Sien ook 
* Alfabetiese lys van Suid-Afrikaanse bome

## Bronne 
* *Watter Boom is dit?* Eugene Moll 2013 
* Plants of the World Online
Bosappelblaar

Die **bosappelblaar** (*Philenoptera sutherlandii*) is 'n middelgroot tot groot boom wat deel van die Fabaceae familie is. Die spesie is inheems aan Eswatini en Suid-Afrika. Die boom kom voor in die hoë woude in die Ongoyewoudreservaat naby Richardsbaai. Die boom word ook in woudkolle van Eswatini en Pondoland in die Oos-Kaap aangetref.

## Galery 

Philenoptera sutherlandii 20D 3719.jpg
Philenoptera sutherlandii 50D 4154.jpg
Philenoptera sutherlandii 50D 4152.jpg
Philenoptera sutherlandii 1DS-II 9453.jpg
Philenoptera sutherlandii 1DS-II 9458.jpg
Philenoptera sutherlandii 1DS-II 9469.jpg

## Sien ook 
* Alfabetiese lys van Suid-Afrikaanse bome

## Bronnelys 
* *Watter Boom is dit?* Eugene Moll 2013 
* REDLIST Sanbi
* Plants of the World Online
Vlerkboon

Die **vlerkboon** (*Xeroderris stuhlmannii*) is 'n groot spreiende boom. Die boom kom voor in die sentrale deel van die Krugerwildtuin in Limpopo. Buite Suid-Afrika is dit inheems in Benin, Botswana, Burkina Faso, Burundi, Caprivistrook in Namibië, Demokratiese Republiek die Kongo, Eswatini, Gaboen, Gambië, Ghana, Guinee, Guinee-Bissau, Ivoorkus, Kenia, Malawi, Mali, Mosambiek, Nigerië, Senegal, Sierra Leone, Tanzanië, Togo, Zambië en Zimbabwe. Die boom het klein, groenerige wit blomme en die peule is kenmerkend plat met 'n prominente rand.

## Galery 

Xeroderris stuhlmannii00.jpg
Xeroderris stuhlmannii01.jpg
Xeroderris stuhlmannii02.jpg
Xeroderris stuhlmannii03.jpg
Xeroderris stuhlmannii04.jpg
Xeroderris stuhlmannii06.jpg

## Bronnelys 
* *Watter Boom is dit?* Eugene Moll 2013 
* REDLIST Sanbi
* Plants of the World ONline

## Sien ook 
* Alfabetiese lys van Suid-Afrikaanse bome
Lesseyton

**Lesseyton** is 'n Wesleyaanse Metodiste-sendingstasie in Oos-Kaapland wat in 1851 gestig is om swartmense vir die bediening op te lei.
Dit is 14&nbsp;km noordwes van Komani (Queenstown), wat eers later in 1853 gestig is, geleë. Byna al die inwoners is Xhosa-sprekers. Die plek beskik oor twee skole: die *Lesseyton Primary School* en die *Ndlovukazi Public High School*.

## Sien ook 
* Lys van dorpe in Suid-Afrika

## Verwysings
Demons and Wizards

***Demons and Wizards*** is 'n album van Uriah Heep wat in 1972 vrygestel is.

## Snitte en snitlengtes 
# *The Wizard* (Clarke/Hensley) – 2:59
# *Traveller in Time* (Box/Byron/Kerslake) – 3:25
# *Easy Livin*' (Hensley) – 2:37
# ''Poet's Justice* (Box/Hensley/Kerslake) – 4:15
# *Circle of Hands* (Hensley) –	6:25
# *Rainbow Demon* (Hensley) – 4:25
# *All My Life* (Box/Byron/Kerslake) – 2:44
# *Paradise/The Spell'' (Hensley) – 12:42
Peulmahonie

Die **peulmahonie** (*Afzelia quanzensis*) is 'n bladwisselende boom met 'n platterige kroon wat voorkom in klein stande op klipperige of sanderige grond. Die boom groei in Suid-Afrika in die noorde van KwaZulu-Natal, Mpumalanga en Limpopo. Dit is ook inheems in Angola, Botswana, Demokratiese Republiek die Kongo, Eswatini, Kenia, Malawi, Mosambiek, Namibië, Somalië, Tanzanië, Zambië en Zimbabwe.

Kenmerkend van die boom is die groot, swaar houtagtige peule. Die sade is groot en donkerbruin met 'n wasagtige, rooi arillus. Die blare is veervormig saamgestel met 'n hoë glans - donkergroen bo en dowwer onder. Dit is 'n beskermde spesie in Suid-Afrika, en kan net met die nodige lisensie benut word.
## Sien ook 
* Alfabetiese lys van Suid-Afrikaanse bome

## Verwysings 
## Bronne 
* *Watter Boom is dit?* Eugene Moll 2013 
* REDLIST Sanbi
* Plants of the World Online

## Eksterne skakels 
* 
*
Oordeelboom

Die **oordeelboom** (*Erythrophleum africanum*) is 'n middelgroot tot groot boom wat deel van die Fabaceae familie is. Die spesie is inheems in Angola, Benin, Botswana, Burkina Faso, Sentraal-Afrikaanse Republiek, Demokratiese Republiek die Kongo, Gaboen, Gambië, Ghana, Guinee, Guinee-Bissau, Ivoorkus, Mali, Mosambiek, Namibië, Nigerië, Rwanda, Senegal, Soedan, Suid-Soedan, Tsjad, Tanzanië, Togo, Zambië en Zimbabwe.

## Bronnelys 
* *Watter Boom is dit?* Eugene Moll 2013 
* Plants of the World Online

## Sien ook 
* Alfabetiese lys van Suid-Afrikaanse bome
Innuendo

**Innuendo** is 'n album van Queen wat in 1991 vrygestel is.

## Snitte en snitlengtes 
# *Innuendo* - 6:29
# ''I'm Going Slightly Mad* - 4:22
# *Headlong* - 4:39
# *I Can't Live With You* -  4:35
# *Don't Try So Hard* - 3:39
# *Ride the Wild Wind* - 4:41
# *All God's People* (Queen, Mike Morany)  - 4:19
# *These Are the Days of Our Lives* - 4:12
# *Delilah* - 3:32
# *The Hitman* - 4:52
# *Bijou* - 3:37
# *The Show Must Go On'' - 4:24
John Philip

**John Philip** (14 April 1775 - 27 Augustus 1851) was 'n sendeling van die Londense Sendinggenootskap en is in Kirkaldy in Skotland gebore. Hy arriveer in 1819 in Suid-Afrika saam met 'n afvaardiging van die Londense Sendinggenootskap. Gedurende 1822 word hy Superintendent van al die Genootskap se sendingstasies. Hy was 'n kampvegter vir die nie-blankes en verkry in 1828 gelyke regte vir *gekleurde persone*. Sy boek *Researches in South Africa* verskyn ook in 1828. Die boek veroorsaak dat hy teenkanting van die koloniste kry omrede hy sir Benjamin D'Urban se beleid kritiseer.

Hy het aan die Hoxton Theological College gestudeer en in 1804 predikant geword van die First Scottish Congregational Chapel in Aberdeen. Hy is deur die Londense Sendinggenootskap aangestel om klagtes oor die sendingstasies in Suid-Afrika te ondersoek en het in 1819, vergesel van John Campbell, in Suid-Afrika aangekom. Drie jaar later het hy die eerste superintendent van die Londense Sendinggenootskap in Suid-Afrika geword. Dr. Philip, 'n filantroop en voorstander van vryheid, gelykheid en broederskap, het 'n bevooroordeelde verslag opgestel wat die blanke koloniste in 'n slegte lig gestel het.

Die Britse regering het op sy aanbeveling 'n kommissie, bestaande uit sir William Colebrooke en J.T. Bigge, aangestel om onreëlmatighede in die bestuur aan die Kaap ten opsigte van die Khoi te ondersoek. In 1828 is Philip se boek Researches in South Africa gepubliseer. Dit was vol halwe waarhede, wanvoorstellings en oordrywings en het baie opspraak verwek. Die boek het indirek gelei tot die gelykstelling van die Khoi met die Blankes, die herroeping van die paswet en die opheffing van beperkings op die vryheid van die Khoi – Ordonnansie 50 van 1828. In 1830 het die Kaapse hof 'n uitspraak teen hom gegee in 'n lasteraksie wat deur die landdros van Somerset-Oos, William MacKay, teen hom ingestel is.

Ses jaar later het Philip na Brittanje teruggekeer waar hy voor die gekose komitee oor inboorlingsake getuienis teen die Kaapse regering en die koloniste afgelê het. Eerwaarde James Read en twee Kaapse Nie-Blankes het hom vergesel. In 1838 het hy na die ontslag van sir Benjamin D'Urban as nie-amptelike raadgewer van goewerneur sir George Thomas Napier na Suid-Afrika teruggekeer en hom hierna op die Xhosas aan die Oosgrens toegespits. In 1839 en 1842 het hy lang reise na die binneland onderneem en hom beywer vir die inlywing van die Xhosa-gebied by die Kaapkolonie. Dr. Philip het in 1849 uit die Londense Sendinggenootskap bedank en het daarna 'n sendingstasie op Hankey in die Gamtoosvallei gestig, waar hy op 27 Augustus 1851 oorlede is.

## Bronne 
* Wêreldspektrum, 1982, , volume 22, bl. 181
* Ensiklopedie van Suidelike Afrika, Eric Rosenthal, 1967.
Mausoleum

[duimnael|240px|Mausoleum in die Recoleta-begraafplaas, [Buenos Aires (Argentinië).]]
duimnael|240px|'n Tipiese mausoleum.

'n **Mausoleum** is 'n vrystaande gebou wat as 'n monument vir die oorskot (die liggaam of as) van 'n oorledene opgerig is. Sulke geboue word meestal vir heersers of ander belangrike persone as 'n eregraf of 'n tipe praalgraf gebou. Christelike mausoleums beskik ook soms oor 'n kapel.

Die woord is afkomstig van die *Mausoleum van Halikarnassos* in Klein-Asië, wat as een van die sewe wonders van die wêreld beskou word.

## Sien ook 
* Lenin-mausoleum
* Taj Mahal

## Eksterne skakels 
*
Landdros

**Landdros** is die titel van 'n staatsamptenaar met beperkte plaaslike regsprekende en bestuursverpligtinge. Die titel is afkomstig uit Nederlands waar “land” verwys na streek en “dros” na 'n regterlike amptenaar op die platteland. 'n Landdros is die belangrikste verteenwoordiger van die sentrale regering in die distrik waarin hy werksaam is.  

Op 31 Augustus 1682 is Johannes Mulder op Stellenbosch as die eerste landdros in die Kaapkolonie aangestel.  Hy was as landdros voorsitter van die kommissie van landdros en heemrade.  Op 31 Desember 1827 is die amp van landdros afgeskaf en vervang met 'n siviele kommissaris en 'n plaaslike magistraat. Die magistraat sou met minder administratiewe pligte belas word. 

Na die Groot Trek het die Voortrekkers die amp van landdros in die Zuid-Afrikaansche Republiek en die Republiek van die Oranje-Vrystaat ingevoer.

## Sien ook 
* Drosdy
Mgolombane Sandile

duimnael|300px|Mgolombane Sandile

**Sandile** (± 1823 - 1878) was 'n Xhosa-opperhoof. Hy is gebore naby die oosgrens in die Oos-Kaap. Omstreeks 1850 word hy opperhoof en bots met sir Harry Smith. Hy was betrokke in verskeie grensoorloë. Hy is in 1878 oorlede.

## Bron 
* Ensiklopedie van Suidelike Afrika, Eric Rosenthal, 1967.
Wildemango

Die **wildemango** (*Cordyla africana*) is 'n groot bladwisselende spreiende boom. Die boom kom voor vanaf die noorde van KwaZulu-Natal tot in Mosambiek en noord en wes langs die Zambezivallei. Dit is ook inheems in Eswatini, Kenia, Malawi, Tanzanië, Zambië en Zimbabwe.

Dit verkies om in bosveld, sandwoud en op rivieroewers te groei. Die eetbare vrugte is vlesig en 40 – 80&nbsp;mm lank met 'n enkele blink swart saad in geelbruin vrugvleis.

Die boom se FSA-nommer is 216.

duimnael|links|'n Vrug
duimnael|links|Verspreiding

## Sien ook 
* Alfabetiese lys van Suid-Afrikaanse bome

## Verwysings 
## Bronne 
* *Watter Boom is dit?* Eugene Moll 2013 
* Plants of the World Online

## Eksterne skakels 
* 
*
Konjak

duimnael|300px|Kaart van die Konjakstreek
**Konjak** is 'n Franse brandewyn met 'n wêreldwye, trotse reputasie. Dit word vervaardig in die wynmaakgebied rondom die stad Cognac waarna dit vernoem is, in die Franse Departemente Charente en Charente-Maritime.

Vir 'n gedistilleerde brandewyn om die naam Konjak te dra, moet sy produksiemetodes voldoen aan sekere wetlike vereistes. In die besonder, moet dit gemaak word van spesifieke druiwe, waarvan Ugni blanc, plaaslik bekend as Saint-Emilion, die meeste gebruik word.  Die brandewyn moet twee keer gedistilleer word in 'n koper potketel en verouder word vir minstens twee jaar in Franse eikehoutvate van Limousin of die Tronçais-woud. Konjak word op dieselfde manier as whiskey en wyn verouder in houtvate, en die meeste konjak is aansienlik langer as die minimum wetlike vereiste verouder.

## Galery 

Lêer:Cognac pot still - 20091205.jpg|'n Konjak potketel
Lêer:Vs cognac.jpg|VS ("very special") konjak wat vir minstens twee jaar in eikehoutvate verouder is.
Lêer:Cognac xo domaine de jacquiot medaille d'or 40%.jpg|Jacquiot XO (Extra Old)
Lêer:Vegu cognac boutrand biron 70s 2010.jpg|"Boutrand Fine Champagne" konjak

## Verwysings
Omsambeet

Die **Omsambeet** (*Millettia grandis*) is 'n middelgroot boom wat deel van die Fabaceae familie is. Dit is endemies aan Suid-Afrika en groei in woude en grasryke streke langs die kus noord van Oos-Londen tot net noord van Durban. 

Die boom se peule is bedek met kort, fluweelagtige haartjies en het 'n platterige kroon. Wanneer die peule oopbars, bars hulle spiraalgewys oop en versprei hul saad sowat 20–30&nbsp;m ver. Die blomare is lilapers van kleur.

## Fotogalery 

Millettia grandis, habitus, Pretoria NBT.jpg|'n Omsambeet in Pretoria.
Millettia grandis, KwaZulu-Natal NBT, PMB.jpg|Stam van 'n Omsambeet in KwaZulu-Natal.
Millettia grandis pods.JPG|Peule
Millettia grandis autumn.JPG|Blare
Millettia_grandis_leaves.jpg|Saamgestelde blare van die Omsambeet

## Bronnelys 
* *Watter Boom is dit?* Eugene Moll 2013 
* REDLIST Sanbi
* Plants of the World Online

## Sien ook 
* Alfabetiese lys van Suid-Afrikaanse bome

## Eksterne skakels 
* 
*
Krosidoliet

duimnael|300px|Krosidoliet by die Pomfret-myn in Vryburg, Suid-Afrika

**Krosidoliet** (ook **krokidoliet**) is die naam vir blouasbes. Dit was ook *doeksteen* genoem in die verlede vanweë die vesels. Dit word onder andere in Suid-Afrika by Kuruman, Pomfret en Marydale gevind. Dit kom ook in Bolivië en by Pilbara in Australië voor.

Krosidoliet word as die gevaarlikste vorm van asbes beskou. In die 1950's is dit vir die filters in *Kent Micronite*-sigarette gebruik. Dit is ook vantevore vir gasmaskers aangewend. In die middel van die 20ste eeu is bevind dat dit skadelik is vir mense en produksie is gestaak.

## Bron 
* Ensiklopedie van Suidelike Afrika, Eric Rosenthal, 1967.
Asbes

**Asbes** is 'n delfbare mineraal wat in verskeie vorms voorkom. Die mineraal is draderig en onbrandbaar. In Suid-Afrika kom asbes voor as krosidoliet of blouasbes, chrisotiel of wit asbes, serpentynasbes, amosiet of bruinasbes, en tremoliet. Asbes word verwerk om onder andere gegolfde dakplate, geute en afvoerpype te maak, asook voorskote vir fabriekswerkers en remskoene. Asbes is 'n karsinogeen, 'n kankerwekkende stof. Asbes staan ook bekend as *garingklip*.

Persone wat langdurig blootgestel word aan asbesstof ontwikkel later **asbestose**, 'n kanker van die longe.

Een van die bekendste asbesmyne in Suider-Afrika is die Havelockmyn met sy kabelspoor te Bulembu in Eswatini. Die myn is tans gesluit.

## Bron 
* Ensiklopedie van Suidelike Afrika, Eric Rosenthal, 1967.
Ramansdrift

**Ramansdrif(t)** is ‘n kampeerterrein op ‘n 4X4-roete op die noordoewer van die Oranjerivier.

Hierdie afgeleë plek is in die Karas-streek van Namibië, 9½km stroomop van Goodhouse in die rigting van die plaas Hakiesdoorn en die kampeerterrein Die Groot Melkboom, wes van Marteneiland, naby die Sandfontein Lodge en by die koördinaate 28°  52′  59″ suid en 18°  21′  0″  oos.

‘n Ekspedisie onder Willem van Reenen (1756-1806) het reeds op 30 Oktober 1791 hier die Oranjerivier oorgesteek om goud, koper en beeste noord van die rivier te soek. Francois le Vaillant het ‘n waterverfsklildery nagelaat wat bewys dat hy ook die plek besoek het. Le Vaillant-piek dra daarom sy naam. Hierdie drif was in die 19de eeu op die hoofroete tussen die Kaapkolonie en Duits-Suidwes-Afrika. By Ramansdrift was ‘n pont, ‘n Duitse militêre pos en ‘n winkel en poskantoor. Die Duitse kolonie het hierlangs baie lewensmiddele vanaf Kaapstad verkry. Tydens die Eerste Wêreldoorlog het Suid-Afrikaanse magte Duits-Suidwes-Afrika hier op 12 Januarie 1915 binnegeval.

## Bilbliografie
*Green, Douglas G.: To the river's end. Kaapstad: Howard B. Timmins, s.j.
Charles Glenelg

**Charles Grant Glenelg** (1778 - 1866) was 'n Britse Minister van Kolonies. Hy is gebore in Kidderpore, Wes-Bengale in Indië. Gedurende 1835 word hy Lord Glenelg. Hy het 'n swak beleid in Suid-Afrika gevolg en het die bufferstaat *Die provinsie van Koningin Adelaide* aan die Xhosas terug gegee. Dit was een van die hoofoorsake van die Groot Trek. Hy bedank in 1839 en sterf in Cannes in 1866. 

## Bron 
* Ensiklopedie van Suidelike Afrika, Eric Rosenthal, 1967.
Vistula

Die **Vistula** (Pools: *Wisła*) is die grootste en langste rivier in Pole.

Die rivier ontspring in die Karpatiese gebergte en mond in die Oossee uit. Dit is 1&nbsp;047&nbsp;km (678 myl) lank en het 'n opvanggebied van 194&nbsp;424&nbsp;km², waarvan 168&nbsp;699&nbsp;km² in Pole is. Die res van die opvanggebied lê in Wit-Rusland en die Oekraïne.

Die Vistula verdeel Pole in die middel. Dit vloei verby verskeie groot stede, insluitende: Krakow, Sandomierz, Warskou, Płock, Włocławek, Toruń, Bydgoszcz, Świecie, Grudziądz, Tczew en Gdansk.

Tydens die Tweede Wêreldoorlog het die Rooi Leër op 12 Januarie 1945 met 'n reuse offensief aan die Oostelike Front begin wat die Duitse linies by Vistula breek en die weg vir die oorwinning van Berlyn gebaan het.

## Sytakke 
Die sytakke van die Vistula, saam met die naaste stad, word vanaf sy oorsprong tot mondig hieronder gelys:

## Eksterne skakels 
*
Witstippelbospendoring

Die **witstippelbospendoring** (*Gymnosporia nemorosa*) is 'n boom wat voorkom in woude en woudrande vanaf Knysna, deur KwaZulu-Natal tot in Eswatini. Hierdie boom se pendorings is dunner as ander pendorings s'n.

Die boom se FSA-nommer is 399.3.

## Sien ook 
* Alfabetiese lys van Suid-Afrikaanse bome

## Verwysings 
## Bronne 
* *Watter Boom is dit?* Eugene Moll 2013 
* REDLIST Sanbi
* Plants of the Worls Online
Bezuidenhout-voorval

[duimnael|regs|Pieter Lodewyk Bezuidenhout (1837–1905) was ook onder die bynaam "Piet Bontperde" bekend, weens sy voorliefde vir bont karperde. Hy is in [George gebore en in Potchefstroom oorlede.]]
Die **Bezuidenhout-voorval** was 'n rebellie in 1880 wat aanleiding tot die uitbreek van die Eerste Vryheidsoorlog gegee het. Die rebellie ontstaan nadat P.L. Bezuidenhout weier om buitensporige belasting aan die Britte te betaal. Die Britte neem beslag op sy rooi bokwa met die doel om dit te verkoop. 'n Groep ontstoke Boere neem die wa van die afslaers af terug. Toe die regering dit probeer terugneem, loop hulle hulself in 'n Boere-rebellemag vas.

## Aanloop 
Die Verenigde Koninkryk annekseer Transvaal op 12 April 1877 en verbreek sodoende die Sandrivierkonvensie van 17 Januarie 1852. Aanvanklik word die anneksasie gelate aanvaar. Drie jaar later, in 1880, gaan die Boere se smeulende verset tot daadwerklike optrede oor. Reg deur die Transvaal het Boere geweier om belasting te betaal. Die belastingsverset bereik egter sy hoogtepunt in Potchefstroom.

## Gebeure 
P.L. (Piet) Bezuidenhout weier om ekstra belasting op sy bokwa te betaal en sê dat hy reeds sy belasting vereffen het. Sy bokwa word daarna deur die owerheid gekonfiskeer sodat dit verkoop kan word om sy belastingskuld te delg. 'n Honderd man onder leiding van Piet Cronje voorkom dat die wa op 11 November 1880 opgeveil word en besorg dit aan Bezuidenhout terug. Britse troepe is inderhaas na Potchefstroom gestuur om die orde te herstel, maar dit was te laat. 

## Gevolge 
Op 15 Desember 1880 het Boeremagte Potchefstroom binnegery en die Eerste Proklamasie by die plaaslike drukker laat druk. Boer en Brit het in 'n skermutseling betrokke geraak en daarmee die Eerste Vryheidsoorlog begin.

## Verwysings
Valssybas

Die **valssybas** (*Robsonodendron eucleiforme*) is 'n klein boom wat in kuswoud voorkom vanaf Kaapstad tot by die Lebomboberge asook Eswatini.

Die boom se FSA-nommer is 413.

## Sien ook 
* Alfabetiese lys van Suid-Afrikaanse bome

## Verwysings 
## Bronne 
* *Watter Boom is dit?* Eugene Moll 2013 
* REDLIST Sanbi
* Plants of the World Online
Klipkershout

Die **Klipkershout** (*Maytenus oleoides*) is 'n klein boom wat voorkom in dagsome in die fynbosstreek van die Wes-Kaap. By die ou bome is die bas kurkagtig. Die blare is ellipties, dik en leeragtig. Die blare het soms 'n blouerige blos terwyl die blaarstele en jong takkies pienkerig is.

Die boom se FSA-nommer is 400. Die spesie staan ook bekend as die 'brilbos*, *klipkersbos*, *lepelbos* en *lepelhout*.

## Sinonieme 
* *Cassine oleifolia* Pers.
* *Cassine oleoides* Lam.
* *Celastrus laurinus* Thunb.
* *Celastrus oleifolius* Pers.
* *Celastrus oleoides* Lam.
* *Elaeodendron angustifolium* C.Presl
* *Elaeodendron laurinum* (Thunb.) C.Presl
* *Elaeodendron obtusum* (Lam.) C.Presl
* *Gymnosporia angustifolia* (C.Presl) Bolus & Wolley-Dod
* *Gymnosporia laurina* (Thunb.) Szyszyl.
* *Gymnosporia monococca* E.Y.Davison
* *Maytenus angustifolia* (C.Presl) Loes.
* *Maytenus monococca* (E.Y.Davison) Loes.
* *Scytophyllum angustifolium* (C.Presl) Sond.
* *Scytophyllum laurinum* (Thunb.) Eckl. & Zeyh.
* *Scytophyllum obtusum* Eckl. & Zeyh.
* *Scytophyllum oleoides* (Lam.) Eckl. & Zeyh.
* *Embelia oleoides* (Lam.) Druce

## Fotogalery 

Maytenus oleoides - 5.JPG|Blare
Maytenus oleoides - Mountain Candlewood Tree - Trunk.jpg|Stam
Maytenus oleoides - Cape Town - trunk and bark.JPG|Stam en bas

## Sien ook 
* Alfabetiese lys van Suid-Afrikaanse bome

## Verwysings 
## Bronnelys 
* *Watter Boom is dit?'' Eugene Moll 2013 
* REDLIST Sanbi
* Plants of the World Online

## Eksterne skakels 
* 
*
Kubusie

**Kubusie** is 'n nedersetting naby Stutterheim in die Oos-Kaap, Suid-Afrika. Die dorp lê in die Amatholeberge en is bekend vir sy Knysna-Amatole inheemse bosse. Op 5 Mei 1880 is die plek per spoor met die sentra van King William’s Town, Oos-Londen, Keiweg, Cathcart en Queenstown verbind.

## Sien ook 
* Lys van dorpe in Suid-Afrika

## Bron 
* Ensiklopedie van Suidelike Afrika, Eric Rosenthal, 1967.
Frank Quint

Dr. **Frank Quint** was Suid-Afrika se eerste bruin ambassadeur. Hy is in 1987 deur pres. P.W. Botha as SA se ambassadeur in die Nederland aangestel en beklee die pos tot in 1990.

## Biografie 
Frank James Lloyd Quint is op 10 April 1921 op Worcester gebore. Hy was die jongste van twee broers. Sy pa, Samuel, was 'n skrynwerker en sy ma, Lenie, 'n huisvrou.

Na afloop van sy studies aan die Wesley-onderwyskollege in Kaapstad begin hy in 1942 sy loopbaan as onderwyser op Steinkopf in die Namakwaland. Hy was die eerste persoon wat 'n doktorsgraad in opvoedkunde aan die Universiteit van Wes-Kaapland verwerf het. Hy was ook die eerste bruin rektor van die Hewat-onderwyserskollege in Athlone.

Quint was onder meer lid van die SAUK-raad en 'n stigterslid van die Staatsdiensliga. Hy het ook etlike jare lank rubrieke vir Die Burger en Rapport geskryf.

Op 12 Januarie 1987 begin Quint sy ampstermyn as Suid-Afrika se eerste bruin ambassadeur in Nederland. Met sy vertrek noem hy dat hy sy familiegeskiedenis wil gaan navors: "Die eerste Quint, 'n vrou, het op 16 Desember 1658 hier aan wal gestap. In Utrecht is blykbaar nog van dié Quints". Met sy aankoms is hy deur anti-apartheidsbetogings begroet. Hy beklee die pos tot in 1990.

Quint is op 19 Februarie 2003, op 81-jarige ouderdom ná 'n kort siekte in Kaapstad oorlede. Hy word oorleef deur sy vrou, Sophia, dogters, Louise, Linda en Eleanor, seuns, Sammy en Charles, en ses kleindogters en een kleinseun.

## Verwysings
Njalaboom

Die **njalaboom** (*Xanthocercis zambesiaca*) kan 'n groot boom word. Die boom kom voor in eSwatini, deur die Laeveld, langs die Limpoporivier tot in die sentrale deel van die Zambezivallei. Dit is inheems in Botswana, Malawi, Mosambiek, Zambië en Zimbabwe.

Dit groei op rivieroewers en soms op miershope. Die vrug is gewoonlik 'n peul met 'n enkele saad. Die boom se FSA-nommer is 241.

## Galery 

Nyala tree (Xanthocercis zambesiaca) leaves (11711501986).jpg|loof
Xanthocercis zambesiaca 1DS-II 4-0322-01.jpg|blomme
Xanthocercis zambesiaca 1DS-II 4-0317.jpg|vrugstadiumbloeiwyses
Nyala tree (Xanthocercis zambesiaca) old fruits (11710937343).jpg|ryp vrugte

## Verwysings 
## Bronne 
* *Watter Boom is dit?* Eugene Moll 2013 
* REDLIST Sanbi
* Plants of the World Online

## Sien ook 
* Alfabetiese lys van Suid-Afrikaanse bome
J.A.R. du Toit

[duimnael|180px|regs|Ds. J.A.R. du Toit was die [NG gemeente Namakwaland se vierde leraar en het daar gearbei van 1910 tot 1918. Dié foto is omstreeks 1916 of '17 geneem.]]

Ds. **Jacobus Arnoldus Retief du Toit** (distrik Graaff-Reinet, 26 Julie 1880 - Dealesville, 4 Augustus 1930) was 'n predikant in die Nederduitse Gereformeerde Kerk.

Ds. Du Toit is op die plaas Uitkoms in die distrik Graaff-Reinet gebore en het sy opleiding tot die evangeliebediening aan die Kweekskool op Stellenbosch ontvang, waarna hy in 1907 gelegitimeer is. Terwyl hy nog studeer het, het die Tweede Vryheidsoorlog uitgebreek. Hy het sy studie tydelik gestaak en hom by die Boeremagte aangesluit. Hy het egter later na aan sy geboorteplek in die hande van die vyand beland en is toe as krygsgevangene verban. 

By die sluiting van vrede in 1902 het hy na die Kweekskool teruggegaan en sy studie in 1907 voltooi. Op 12 Junie 1908 is hy as hulpprediker van die NG gemeente Paarl georden. Sy eerste eie gemeente was die NG gemeente Namakwaland, waarvan hy op 12 Februarie 1910 op Bowesdorp bevestig is. 

In 1918 het hy na die intussen ingelyfde gemeente Marydale in Noord-Kaapland vertrek waar hy werksaam was tot 1918, toe hy daardie standplaas verwissel het vir Dealesville in die Vrystaat. Hier is hy onverwags op 4 Augustus 1930 aan hartverlamming oorlede is terwyl hy tennis gespeel het. Eerw. Andries Dreyer skryf in sy in memoriam-stukkie hy was sowel "in die Kaapse as die Vrystaatse Kerk ... hooggeag om sy toegewyde lewenswandel en die deeglikheid waarmee hy sy werk gedoen het".

## Bronne 
*  Dreyer, eerw. A. 1931. *Jaarboek van die Nederduits-Gereformeerde Kerke in Suid-Afrika vir die jaar 1931*, Kaapstad: Jaarboek-Kommissie van die Raad van die Kerke.
Kershout

Die **Kershout** (*Pterocelastrus tricuspidatus*) is 'n boom wat amper soos die Klipkershout lyk. Die boom word gevind vanaf Kaapstad tot by Durban en ook in die Lebomboberge en is dus endemies in Suid-Afrika. Die boom dra kenmerkende, driehokkige, gehoringde, bottergeel vrugte en sy FSA-nommer is 409.

## Galery 

Pterocelastrus tricuspidatus, habitus, Jan Celliers Park.jpg|'n Kershout in Jan Celliers Park, Pretoria
Pterocelastrus tricuspidatus, blomme, Jan Celliers Park.jpg|Blomme
Candlewood tree - Pterocelastrus tricuspidatus - Cape town.JPG|Te Kaapstad
Pterocelastrus tricuspidatus, loof en blomknoppe, Jan Celliers Park.jpg|Loof en blomknoppe

## Verwysings 
## Bronnelys 
* *Watter Boom is dit?* Eugene Moll 2013 
* REDLIST Sanbi
* Plants of the World Online

## Sien ook 
* Alfabetiese lys van Suid-Afrikaanse bome

## Eksterne skakels 
* 
*